stanford-oval/wikipedia huggingface dataset:
Mihail Rešetnjov

Mihail Fjodorovitš Rešetnjov (Михаил Фёдорович Решетнёв; 10. marraskuuta 1924 Odessan alue - 26. tammikuuta 1996 Železnogorsk) oli neuvostoliittolainen avaruusalusten suunnittelija.
Rešetnev opiskeli insinööriksi Moskovan ilmailuinstituutissa. Hän toimi lentokonemekaanikkona vuodesta 1942 toisen maailmansodan loppuun asti ja saattoi opintonsa päätökseen sen jälkeen.
Vuonna 1950 Rešetnjov sai työpaikan RKK Energijassa eli silloisessa OKB-1-suunnittelutoimistossa pääsuunnittelija Sergei Koroljovin alaisuudessa. Hän suunnitteli lyhyen kantaman ohjuksia, kuten R-11-ohjusta. Hän yleni nopeasti päästen Krasnojarskin toimiston päälliköksi vuonna 1959.
Vuonna 1961 Rešetnjovin osasto itsenäistyi, ja siitä tuli NPO Prikladnoi Mehaniki eli OKB-10. Toimisto suunnitteli mm. Molnija-radan tietoliikennesatelliitteja ja paikannussatelliitteja.
Rešetnjov työskenteli itse muun muassa ohjausjärjestelmien parissa. Hän oli akateemikko ja sai sosialistisen työn sankarin palkinnon. Asteroidi 7046 kantaa hänen nimeään.
Aiheesta muualla

Lyhyt elämäkerta (englanniksi)
Mikko Könkkölä

Mikko Johannes Könkkölä (s. 28. syyskuuta 1952 Helsinki) on Helsingin hovioikeuden presidentti.
Könkkölä valmistui ylioppilaaksi vuonna 1971 ja oikeustieteen kandidaatiksi vuonna 1973. Hän sai varatuomarin arvon vuonna 1978. Hän työskenteli oikeusministeriössä tutkijana 1974–1975 ja Helsingin yliopistossa vertailevan oikeustieteen assistenttina 1975–1976.
Könkkölä oli oikeusministeriössä lainsäädäntösihteerinä 1979–1981, lainsäädäntöneuvoksena 1981–1989 sekä 1991–1996 ja apulaisosastopäällikkönä sekä lainsäädäntöjohtajana 1996–2001. Hän oli vuosina 1989–1991 lainsäädäntöneuvos myös opetusministeriössä.
Könkkölä oli korkeimman oikeuden (KKO) sivutoiminen ylimääräinen esittelijä vuosina 1979–1984. Hän toimi KKO:n jäsenenä ja oikeusneuvoksena vuosina 2001–2005 ja Vaasan hovioikeuden presidenttinä 2005–2009. 1. lokakuuta 2009 Könkkölä aloitti Helsingin hovioikeuden presidenttinä.
Syksyllä 2015 Könkkölä haki vuoden 2016 alussa vapautuvaa KKO:n presidentin tehtävää.
Mindy Kaufman

Mindy Kaufman (s. 1956 tai 1957) on yhdysvaltalainen huilisti ja piccolonsoittaja. Hän liittyi vuonna 1979 New Yorkin filharmonikkoihin esiinnyttyään sitä ennen kolmen kauden ajan Rochesterin filharmonikkojen kanssa. Hän valmistui Eastman School of Musicista, jossa opiskeli Walfrid Kujalan, Bonita Boydin ja James Galwayn johdolla.
Kaufmanin soittaessa New Yorkin filharmonikoissa kapellimestareina olivat Zubin Mehta, Kurt Masur ja Lorin Maazel. Kaufman myös vietti yhden kauden ensihuilistina Milwaukeen sinfoniaorkesterissa. Hän on esiintynyt säännöllisesti kamarimuusikkona useilla eri festivaaleilla. Hän on tehnyt opetustyötä Shanghain orkesteriakatemiassa sekä Columbian yliopistossa ja pitänyt mestarikursseja eri puolilla maailmaa.
Kaufman on levyttänyt Avner Dormanin piccolokonserton Metropolis Ensemblen ja Antonio Vivaldin piccolokonserton New Yorkin filharmonikkojen kanssa. Häneltä on ilmestynyt lisäksi soololevy French Flute Music. Häntä kuullaan useiden elokuvien, kuten Cotton Clubin, Lahjomattomien, Aladdinin, Julie & Julian ja Moonrise Kingdomin soundtrackeilla.
Mindoronviirikaija

| Mindoronviirikaija> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Viirikaijat Prioniturus
Laji::  mindorensis
Kaksiosainen nimi
 Prioniturus mindorensis 
Infobox OKVirheellinen NIMI-arvoIUCN-testi OK: 
Mindoronviirikaija (Prioniturus mindorensis) on viirikaijoihin kuuluva papukaijalaji. Sitä pidettiin aiemmin filippiinienviirikaijan alalajina.
Mindoronviirikaija on endeeminen laji Mindoron saarella Filippiineillä. Se elää alavien alueiden kosteissa metsissä.
Mikko Koivisto

Mikko Koivisto -nimisiä henkilöitä ovat:
Mikko Koivisto (s. 1979), koripalloilija
Mikko Koivisto (s. 1987), koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mikko Koivisto”, voi hakea sivunnimihaulla, laajalla sivunnimihaulla tai tekstihaulla.
Mikko Koivisto (koripalloilija, 1979)

| Mikko Koivisto> Henkilötiedot |
| --- | --- |
Koko nimi:  Mikko Koivisto
Syntynyt: 25. tammikuuta 1979 (ikä 45)
Kansalaisuus:   Suomi
Koripalloilija
Pelipaikka:  Sentteri
Pituus:  193 cm
Paino:  100 kg
Pelaajaura
Seurajoukkueet
1995–2003 2003–2004:   Kisa Nokia/BC Nokia  Pyrbasket
Mikko Koivisto (s. 25. tammikuuta 1979) on aktiiviuransa lopettanut suomalainen koripalloilija.
Kankaantaan Kisan kasvatti Koivisto pelasi Suomen miesten pääsarjaa Kisa Nokiassa/BC Nokiassa vuosina 1995–2002 ja I-divisioonaa samassa joukkueessa kaudella 2002–2003. Kaudeksi 2003–2004 hän siirtyi vielä pääsarjatasolle Pyrbasketiin. A- ja B-nuorten maaotteluja Koivisto pelasi yhteensä 24 kappaletta 9,5 pisteen keskiarvolla.
Syksyllä 2003 Koivisto kärsi kyynärpäävaivoista. Joulukuussa 2003 hän pelasi 200. SM-runkosarjaottelunsa. Hänen veljensä Markku Koivisto oli myös pääsarjatason koripalloilija.
Mindy Finn

Mindy Finn vuonna 2011.
Mindy Lisa Finn (s. 10. helmikuuta 1981 Houston, Texas) on yhdysvaltalainen digitaalisen strategian konsultti, joka oli sitoutumattoman Evan McMullinin varapresidenttiehdokas vuoden 2016 presidentinvaaleissa.
Finn opiskeli Bostonin sekä George Washingtonin yliopistoissa ja työskenteli jonkin aikaa toimittajana, ennen kuin hän lähti mukaan politiikkaan republikaanisessa puolueessa. Hän on työskennellyt digitaalisen kampanjoinnin parissa muun muassa George W. Bushin vuoden 2004 presidenttikampanjassa sekä Mitt Romneyn vuoden 2008 kampanjassa. Hän on myös ollut töissä muun muassa Twitterillä ja tehnyt konsultointitöitä Googlelle, sekä perustanut järjestön Empowered Women.
Poliittiselta suuntaukseltaan Finn on konservatiivinen republikaani. Hän muun muassa vastustaa aborttia.
Vuoden 2016 presidentinvaalien esivaalien aikaan Finn oli mukana johtamassa Donald Trumpia vastustavaa Never Trump -liikettä. 6. lokakuuta hänestä tuli Evan McMullinin varapresidenttiehdokas. He olivat vaaleissa sitoutumattomina ehdokkaina.
Finnillä on kaksi lasta. Uskonnoltaan hän on juutalainen.
Monadi (funktionaalinen ohjelmointi)

Monadi funktionaalisessa ohjelmoinnissa on tietynlainen abstrakti tietotyyppi, joka kuvaa ohjelman suoritusta annetussa kontekstissa (ohjelman tietosisällön sijaan). Monadien avulla voidaan ketjuttaa toimintoja liukuhihnoiksi (pipeline), joissa jokainen toiminto koristellaan muilla suoritussäännöillä, jotka monadi tarjoaa. Funktionaaliseen tapaan kirjoitetut ohjelmat voivat hyödyntää monadeja rakennettaessa proseduureja, jotka sisältävät jonomuotoisia (vastakohtana rinnakkaisille) toimintoja tai määritettäessä mielivaltaisia vuonohjausrakenteita (rinnakkaisuuden hallinta, kontinuaatiot ja poikkeukset).
Muodollisesti monadi luodaan määrittelemällä kaksi operaatiota (bind ja return) sekä tyyppirakentaja M, jonka pitää täyttää joukko vaatimuksia monadisten funktioiden koostamista varten (so. funktiot, jotka käyttävät argumentteinaan monadin sisältämiä arvoja). Return ottaa arvon "tavallisesta" tietotyypistä ja sijoittaa sen monadiseen säilöön tyyppiä M. Bind vuorostaan toimii käänteiseen tapaan lukien "tavallisen" arvon monadista ja välittää sen liukuhihnan seuraavalle funktiolle.
Ohjelmoija koostaa monadisia funktioita määrittäen siten liukuhihnan tietojen prosessointiin. Monadi toimii eräänlaisena sovelluskehyksenä, koska se kuvaa uudelleenkäytettävän toimintamallin joka määrittää liukuhihnassa suoritettavien monadisten funktioiden suoritusjärjestyksen, ottamatta mitään kantaa tietosisältöön tai edes monadisten funktioiden nimiin (riittää, että funktiot ovat sopivaa tyyppiä).
Nimi juontuu matematiikasta, kategoriateoriassa esiintyvästä monadirakenteesta.
Axel Brusewitz

Axel Brusewitz vuonna 1910.
Axel Karl Adolf Brusewitz (9. kesäkuuta 1881 Vihti – 27. syyskuuta 1950) oli suomalaissyntyinen, Ruotsissa vaikuttanut valtiotieteilijä. Hän oli Uppsalan yliopiston professori 1923–1947. Hän tutki Ruotsin perustuslakikysymyksiä ja myöhempää poliittista historiaa. Hän julkaisi oppilaidensa kanssa yhteistyössä sarjaa Skrifter utgivna av Statsvetenskapliga föreningen i Uppsala
Asklepioksen temppeli (Akragas)

| Asklepioksen temppeli Asclepiuksen temppeli |
| --- | --- |
 Piirros Asklepioksen temppelin raunioista.
Sijainti:  Agrigento, Agrigento, Sisilia, Italia
Koordinaatit:  37°16′57″N, 13°35′23″E
Rakennustyyppi:  kreikkalainen temppeli
Valmistumisvuosi:  n. 400–390 eaa.
Tyylisuunta:  doorilainen
 Osa Unescon maailmanperintökohdetta Agrigenton arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Asklepioksen temppeli, roomalaisittain Asclepiuksen temppeli, oli antiikin aikainen Asklepiokselle omistettu kreikkalainen temppeli Akragaan kaupungissa Sisiliassa Italiassa. Temppelin rauniot sijaitsevat nykyisen Agrigenton eteläpuolella, etelään Valle dei Templi (”Temppelien laakso”) -nimellä tunnetusta arkeologisesta alueesta.
Asklepioksen temppeli oli rakennettu klassisella kaudella noin vuonna 400–390 eaa. Päin vastoin kuin useimpien Akragaan temppelien, kyseisen temppelin tunnistus on suhteellisen varma, sillä sen mainitsevat sekä Cicero että Polybios. Polybios mainitsee sen roomalaisten piirityksen vuonna 262 eaa. yhteydessä.
Temppeli sijaitsi kaupungin ulkopuolella nykyisellä San Gregorion tasangolla lähellä Akragas- ja Hypsas-jokien yhtymäkohtaa. Polybioksen mukaan sen etäisyys kaupungista oli 8,5 stadioninmittaa eli noin 1,5 kilometriä, mikä vastaa löydettyjen raunioiden sijaintia. Temppeli edusti doorilaista tyyliä. Se oli rakennettu korkealle jalustalle ja sen koko oli noin 10,7 × 21,7 metriä. Sisällä temppelissä oli naos eli cella sekä pronaos, jonka etupuolella oli kaksi pylvästä, ja vale-opisthodomos, jossa oli kaksi puolipylvästä. Ciceron mukaan temppelissä oli Myronin veistämä Apollonia esittänyt kulttipatsas, jonka Verres yritti varastaa itselleen.
Axel Bäck

| Mitalit | Mitalit | Mitalit |  |
| --- | --- | --- | --- |
|  Axel Bäck |  Axel Bäck |  Axel Bäck |  |
Maa:   Ruotsi
Miesten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | Garmisch-Partenkirchen 2011 | Joukkuekilpailu |  |
Axel Erik Bäck (s. 23. joulukuuta 1987 Bryssel, Belgia) on ruotsalainen alppihiihtäjä. Hän edustaa seuratasolla Saltsjöbadens SK:ta.
Bäck on kilpaillut maailmancupissa vuodesta 2009 lähtien. Hänen paras osakilpailusijoituksensa on toinen tila Kranjska Goran pujottelusta 2011.
Bäck osallistui olympialaisiin ensimmäistä kertaa Vancouverissa 2010. Tuolloin hän osallistui pujotteluun, jossa hänet hylättiin toisella kierroksella. Bäck oli voittamassa pronssia joukkuekilpailusta seuraavan vuoden MM-kisoissa ja oli samoissa kilpailuissa pujottelun yhdestoista.
Mervyn Rose

Rex Hartwig ja Mervyn Rose
Mervyn Rose (23. tammikuuta 1930 – 23. heinäkuuta 2017) oli australialainen tennispelaaja. Hän kuului lajin huippunimiin 1950-luvulla ja edusti maataan Davis Cupissa vuosina 1951–1957.
Rose on kuulunut International Tennis Hall of Fameen vuodesta 2001, ja hänelle myönnettiin Australian ritarikunnan mitali vuonna 2006.
Grand Slam -otteluvoitot

Australian avoin tennisturnaus
Miesten kaksinpeli: 1954
Miesten nelinpeli: 1954
Ranskan avoin tennisturnaus
Miesten kaksinpeli: 1958
Wimbledonin tennisturnaus
Miesten nelinpeli: 1954
Sekanelinpeli: 1957
Yhdysvaltain avoin tennisturnaus
Miesten nelinpeli: 1952, 1953
Minato-ku (Osaka)

| Minato-ku (港区) |
| --- | --- |
 Tenpōzanin maailmanpyörä
 Minaton suuralueen sijainti.
 Koordinaatit: 34°39′50″N, 135°27′39″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  7,9 km²
Väkiluku (2010):  83 578
 – Väestötiheys:  10 579 as./km²
Infobox OKVirheellinen NIMI-arvo: 
Minato-ku (jap. 港区; ”satama”) on yksi Osakan kaupungin 24:stä suuralueesta. Se sijaitsee kaupungin länsiosassa Osakanlahden rannalla. Pohjoisessa se rajautuu Ajigawa- ja etelässä Shirinashigawa-jokeen. Suuralueen pinta-ala on 7,9 neliökilometriä ja siellä on 83 578 asukasta (vuonna 2010).
Suuralue kuuluu Yodogawa-joen alavaan suistoalueeseen. Edo-kaudella aloitettiin alueen täyttäminen riisinviljelyä varten. Myöhemmin se kehittyi Osakan satama-alueena, jonne keskittyi laivanvarustus- ja logistiikkaliikkeitä. Suuralue perustettiin vuonna 1925, jolloin siellä oli jopa 280 000 asukasta. 1900-luvun loppupuolelta lähtien sitä on kehitetty yhdessä Osakan muiden ranta-alueiden kanssa virkistys- ja viihdealueena, jonne on rakennettu esimerkiksi Osakan akvaario, puistoja, hotelleja ja museoita.
Minato-kun länsiosassa Osakanlahden saarella sijaitsee Tenpōzanin alue, jossa ovat muiden muassa Osakan akvaario, suuri maailmanpyörä ja Suntory Museum. Niiden vieressä Ajigawa-joen ylittää 152 metrin pituinen Tenpōzan ōhashi -silta. Tenpōzan on varsinaisesti hyvin pieni, nykyisin vain 4,53 metriä korkea kukkula, jota on kutsuttu myös Japanin matalimmaksi vuoreksi. Se sai alkunsa täyttämällä Tenpō-kauden toisena vuonna eli vuonna 1831. Hieman idempänä sijaitsee Yahatayan puisto urheilulaitoksineen (Osakan kaupungin urheiluhalli ja Osakan uimahalli). Bentenchōn rautatieaseman vieressä suuralueen itäosassa kohoaa vuorostaan suuri ORC 200 -pilvenpiirtäjäkompleksi erilaisine toimintoineen.
Minaton aluetta palvelevat Osakan metron Chūō-linja ja JR Westin Osakan ympyrälinja.
Aiheesta muualla

Kuvia tai muita tiedostoja aiheesta Minato-ku Wikimedia Commonsissa
Minaton suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Montaut

Montaut voi tarkoittaa seuraavia:
Maantiede

Montaut, kunta Ranskassa Ariègen departementissa
Montaut, kunta Ranskassa Dordognen departementissa
Montaut, kunta Ranskassa Haute-Garonnen departementissa
Montaut, kunta Ranskassa Gersin departementissa
Montaut, kunta Ranskassa Landesin departementissa
Montaut, kunta Ranskassa Lot-et-Garonnen departementissa
Montaut, kunta Ranskassa Pyrénées-Atlantiquesin departementissa
Montaut-les-Créneaux, kunta Ranskassa Gersin departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Montaut”, voi hakea sivunnimihaulla, laajalla sivunnimihaulla tai tekstihaulla.
Balistes

| Balistes |
| --- | --- |
 Säppikala (Balistes capriscus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Säppikalat Balistidae
Suku::  Balistes  Linnaeus, 1758
Katso myös
   Balistes Wikispeciesissä   Balistes Commonsissa 
Infobox OKNimi-testi OK: 
Balistes on säppikalojen (Balistidae) heimoon kuuluva kalasuku. Siihen kuuluu seitsemän lajia..
Melvins

| The Melvins |
| --- | --- |
 Melvins vuonna 2006
Tiedot
Toiminnassa:  1983–
Tyylilaji:  Heavy metal   Sludge metal   Doom metal   Alternative rock   Grunge   Stoner Rock   Alternative metal   Hardcore punk (alkuajan demot)
Kotipaikka:   Montesano, Washington, Yhdysvallat
Laulukieli:  englanti
Jäsenet:  Buzz Osborne, Kitara/Laulu   Dale Crover, Rummut/Laulu   Jared Warren, Basso/Laulu   Coady Willis, Rummut  
Entiset jäsenet:  Kevin Rutmanis, Basso (1998-2005)  Joe Preston, Basso (1991-1992)  Lori Black, Basso (1987-1991, 1992-1993)  Mike Dillard, Rummut (1980-luvun alku - 1984)  Matt Lukin, Basso (1980-luvun alku - 1987)  Mark Deutrom, Basso (1993-1998) 
Levy-yhtiö:  C/Z Records   Alchemy Records   Boner Records   Your Choice Records   Atlantic Records   Amphetamine Reptile Records   Man's Ruin Records   Ipecac Recordings   Alternative Tentacles   Slap A Ham Records  
Aiheesta muualla
Kotisivut
Infobox OKNimi-testi OK: 
Melvins on 1980-luvulla perustettu yhdysvaltalainen rock/metalli-yhtye, jonka musiikkia leimaa pitkälle menevä kokeellisuus ja "raskassoutuisuus". Yhtye on saanut vaikutteita vaikutteita mm. yhtyeistä Black Flag ja Black Sabbath. Heidät tunnetaan Seattlen Grunge-soundin edeltäjinä. Yhtye on vaikuttanut mm. yhtyeisiin Soundgarden ja Nirvana. Yhtye nauttii edelleen vankasta kulttisuosiosta.
Historia

Melvinsin perustivat 1980 Buzz Osborne (laulu, kitara) ja Dale Croverin (rummut). Yhtye soitti Jimi Hendrixin ja The Whon covereita, mutta pian yhtye alkoi soittaa hardcore punkia. 1980-luvun loppupuolella yhtyeen musiikki oli kehittynyt juuri sen tyyliseksi, mistä yhtye parhaiten tunnetaan, sekoitus raivokasta punkriffittelyä sekoitettuna Buzz Osbornen matalankarheaan laulutyyliin ja raskaisiin heavy metal -riffeihin.
Yhtyeellä on ollut merkittävä vaikutus monelle grunge-yhtyeelle, kuten Nirvanalle. Nirvanan keulakuva Kurt Cobain itse asiassa toimi 1980-luvulla yhtyeen roudarina ja täten ystävystyi Buzzin kanssa. Ystävyydestä oli hyötyä Melvinsille Nirvanan noustua suosioon 1990-luvun puolella, koska Cobain puffasi monia lempiyhtyeitään. Sen ansiosta yhtye sai ison levymerkin Atlantic Recordsin huomion, ja yhtye julkaisi Atlanticilla vuonna 1993 Houdinin, jolla Kurt Cobain vieraili soittamassa rumpuja parissa kappaleessa. Melvins sai paljon näkyvyyttä musiikkikanavilla videoillaan "Queen" ja "Revolve", jotka kumpikin julkaistiin yhtyeen albumilla Stoner Witch. Yhtye levyttää edelleen.
Diskografia > Studioalbumit

| Vuosi | Nimi | Levy-yhtiö |
| --- | --- | --- |
| 1987 | Gluey Porch Treatments | Alchemy Records |
| 1989 | Ozma | Boner Records |
| 1991 | Bullhead | Boner Records |
| 1992 | Lysol | Boner Records |
| 1993 | Houdini | Atlantic Records |
| 1994 | Prick | Amphetamine Reptile Records |
| 1994 | Stoner Witch | Atlantic Records |
| 1996 | Stag | Atlantic Records |
| 1997 | Honky | Amphetamine Reptile Records |
| 1999 | The Maggot | Ipecac Recordings |
| 1999 | The Bootlicker | Ipecac Recordings |
| 2000 | The Crybaby | Ipecac Recordings |
| 2001 | Electroretard | Man's Ruin Records |
| 2002 | Hostile Ambient Takeover | Ipecac Recordings |
| 2004 | Pigs of the Roman Empire (Lustmordin kanssa) | Ipecac Recordings |
| 2006 | (A) Senile Animal | Ipecac Recordings |
| 2008 | Nude with Boots | Ipecac Recordings |
| 2010 | The Bride Screamed Murder | Ipecac Recordings |
| 2012 | Freak Puke | Ipecac Recordings |
| 2013 | Everybody Loves Sausages | Ipecac Recordings |
| 2013 | Tres Cabrones | Ipecac Recordings |
| 2014 | Hold it in | Ipecac Recordings |
| 2016 | Basses Loaded | Ipecac Recordings |
| 2017 | A Walk with Love & Death | Ipecac Recordings |
| 2018 | Pinkus Abortion Technician | Ipecac Recordings |
| 2021 | Working with God | Ipecac Recordings |
| 2021 | Five Legged Dog | Ipecac Recordings |
| 2022 | Bad Mood Rising | Amphetamine Reptile Records |
| 2024 | Tarantula Heart |  |
Kokoonpano

Buzz "King Buzzo" Osborne (laulu, kitara) (oikea nimi Roger Osborne) (1983-)
Dale Crover (rummut, perkussiot) (1984-)
Jared Warren (basso, laulu) (2006-)
Coady Willis (rummut, laulu) (2006-)
Kokoonpano > Entiset jäsenet

Matt Lukin - bassokitara  (1983-1987)
Mike Dillard - rummut  (1983-1984, 2008-2011
Lori "Lorax" Black - bassokitara  (1987-1991, 1992-1993)
Joe Preston - bassokitara  (1991-1992)
Mark Deutrom - basso, kitara  (1993-1998)
Kevin Rutmanis - bassokitara  (1998-2005)
Kokoonpano > Kiertuejäsenet

Tom Flynn - bassokitara  (1990)
Dave Sahijdak - bassokitara  (1993)
David Scott Stone - kitara, basso  (1997-2005)
Adam Jones - kitara, basso  (1998-2008)
Jello Biafra - laulu  (2004-2005, 2008)
Trevor Dunn - basso, taustalaulu  (2005-2009, 2011-)
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
The Melvinsin fanisivut
Montaut (Pyrénées-Atlantiques)

| Montaut |
| --- | --- |
 Montaut
 Koordinaatit: 43°07′51″N, 0°11′57″W 
Valtio:  Ranska
Alue:  Uusi-Akvitania
Departementti:  Pyrénées-Atlantiques
Arrondissementti:  Pau
Pinta-ala:  
 – Kokonaispinta-ala:  15,4 km²
Väkiluku (2019):  1 101 
 – Väestötiheys:  71 as./km²
Kunnan numero:  64400
 
 Kunnan kotisivut 
Infobox OKVirheellinen NIMI-arvo: 
Montaut on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee Gave de Pau -joen varrella, noin 28 kilometriä Paun kaupungista kaakkoon.
Kunnan keskustassa oleva Saint Hilairen kirkko rakennettiin vuonna 1540, ja sitä kunnostettiin vuosina 1971 ja 2003.
Aiheesta muualla

Kuvia tai muita tiedostoja aiheesta Montaut (Pyrénées-Atlantiques) Wikimedia Commonsissa
Mikko Laanniemi

| Mikko Laanniemi> Henkilötiedot |
| --- | --- |
Koko nimi:  Mikko Laanniemi
Syntynyt: 17. toukokuuta 1984 (ikä 40)
Kansalaisuus:   Suomi
Koripalloilija
Pelipaikka:  Laituri
Pituus:  188 cm
Paino:  85 kg
Nyk. joukkue:   Tampereen Pyrintö II
Sarja:  I-divisioona
Pelaajaura
Seurajoukkueet
2001–2003 2003–2004 2004–2006 2011:   KTP  Kouvot  Pyrbasket/Tampereen Pyrintö  Tampereen Pyrintö II
Mikko Laanniemi (s. 17. toukokuuta 1984) on suomalainen koripalloilija. Laiturina pelaava Laanniemi on Kotkan Työväen Palloilijoiden kasvatti. Hän on pelannut Korisliigassa viitenä kautena.
Pelaajaura

Laanniemi debytoi miesten pääsarjassa kaudella 2001–2002 kasvattajaseuransa KTP:n joukkueessa. Hän pelasi KTP:ssä tulokaskaudellaan viidessä ja seuraavalla kaudella kahdessa ottelussa, joista jälkimmäisissä hän jäi pisteittä. Kaudella 2003–2004 Laanniemi pelasi Korikouvoissa I-divisioonassa ja yhden ottelun Suomen mestaruuden voittaneessa Kouvoissa. Kaudeksi 2004–2005 Laanniemi siirtyi kahden kauden ajaksi Pyrbasketiin, joka jälkimmäisellä kaudella vaihtoi nimensä takaisin Tampereen Pyrinnöksi. Ensimmäisellä kaudella Pyrbasketissa Laanniemi pelasi seitsemässä ottelussa tehden 0,9 pistettä ottelua kohden. Kaudella 2005–2006 Laanniemi pelasi Pyrinnössä 23 ottelua 1,0 pisteen keskiarvolla. Joulukuussa 2011 hän pelasi yhden ottelun Pyrinnön II-joukkueessa tehden kahdeksan pistettä ja antaen yhden syötön.
Mindy Cohn

| Mindy Cohn |
| --- | --- |

Henkilötiedot
Syntynyt: 20. toukokuuta 1966 (ikä 58)  Los Angeles, Kalifornia
Näyttelijä
Aktiivisena:  1979–
Merkittävät roolit:  Natalie Green (The Facts of Life) Velma Dinkley (Scooby-Doo)
Aiheesta muualla
IMDb 
Elonet
Mindy Cohn (s. 20. toukokuuta 1966 Los Angeles, Kalifornia) on yhdysvaltalainen näyttelijä, joka tuli tunnetuksi 1980-luvulla lapsinäyttelijänä televisiosarjasta The Facts of Life. Sarjan aikana hän oli kolme kertaa ehdokkaana Young Artist -palkinnon voittajaksi.
Viime aikoina Cohn on tehnyt enimmäkseen äänirooleja muun muassa Kim Possibleen ja erityisesti Scooby-Doo-aiheisiin animaatioihin, jonka roolisuorituksesta hänet huomioitiin Daytime Emmy -ehdokkuudella vuonna 2003.
Aiheesta muualla

Voice Chasers (Arkistoitu – Internet Archive)
Miamin Grand Prix

|  Miamin Grand Prix  |
| --- | --- |

Rata:  Miami International Autodrome
Sijainti:  Miami Gardens, Florida, Yhdysvallat
Ratatyyppi:  Katurata
Radan pituus:  5,412 km
Kilpailun pituus:  57 kierrosta, 308,326 km
Eniten voittoja
Kuljettajat:   Max Verstappen (2) 
Tallit:  Red Bull Racing (2)
Viimeisin kilpailu (2024):
Voittaja:   Lando Norris   (McLaren-Mercedes)
Voittoaika:  1:30.49,876
Toinen:   Max Verstappen   (Red Bull Racing-Honda RBPT)
Kolmas:   Charles Leclerc   (Ferrari)
Sprinttikilpailu
Voittaja:   Max Verstappen   (Red Bull Racing-Honda RBPT)
Toinen:   Charles Leclerc   (Ferrari)
Kolmas:   Sergio Pérez   (Red Bull Racing-Honda RBPT)
Paalupaikka
Kuljettaja:   Max Verstappen   (Red Bull Racing-Honda RBPT)
Paaluaika:  1.27,241
Nopein kierros
Kuljettaja:   Oscar Piastri   (McLaren-Mercedes)
Kierrosaika:  1.30,634 (kierroksella 43)
Miamin Grand Prix on Miami Gardensissa Floridassa järjestettävä Formula 1 -sarjan osakilpailu. Kilpailu ajetaan Miami International Autodromella.
Miamin Grand Prix järjestettiin ensimmäisen kerran vuonna 2022.